รัฐบาลไทย-ข่าวทำเนียบรัฐบาล-สธ.ประชุมคณะทำงานเตรียมความพร้อมด้านการแพทย์และสาธารณสุขรองรับงานพระราชพิธีถวายพระเพลิงพระบรมศพ
วันพุธที่ 27 กันยายน 2560
สธ.ประชุมคณะทํางานเตรียมความพร้อมด้านการแพทย์และสาธารณสุขรองรับงานพระราชพิธีถวายพระเพลิงพระบรมศพ
กระทรวงสาธารณสุข ประชุมคณะทํางานเตรียมความพร้อมด้านการแพทย์และสาธารณสุขงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ประสานความร่วมมือทุกภาคส่วนเตรียมจัดหน่วยแพทย์ ชุดแพทย์เคลื่อนที่ และอบรมจิตอาสาด้านการแพทย์ ดูแลผู้มาร่ว
กระทรวงสาธารณสุข ประชุมคณะทํางานเตรียมความพร้อมด้านการแพทย์และสาธารณสุขงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ประสานความร่วมมือทุกภาคส่วนเตรียมจัดหน่วยแพทย์ ชุดแพทย์เคลื่อนที่ และอบรมจิตอาสาด้านการแพทย์ ดูแลผู้มาร่วมงานพระราชพิธี ที่บริเวณรอบสนามหลวงและพระบรมมหาราชวัง พระเมรุมาศจําลอง ซุ้มถวายดอกไม้จันทน์
นายแพทย์โสภณ เมฆธน ปลัดกระทรวงสาธารณสุข เป็นประธานประชุมคณะทํางานเตรียมความพร้อมด้านการแพทย์และสาธารณสุขงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ครั้งที่ 1/2560 และให้สัมภาษณ์ว่า กระทรวงสาธารณสุข ได้ตั้งคณะทํางานประกอบด้วย ผู้บริหารจากหน่วยงานภาครัฐ เอกชน อาสาสมัคร อาทิ กรุงเทพมหานคร กรมการแพทย์ 3 เหล่าทัพ สํานักงานตํารวจแห่งชาติ กองแพทย์หลวงสํานักพระราชวัง โรงพยาบาลสังกัดมหาวิทยาลัย เหล่าทัพ กทม. กระทรวงสาธารณสุข แพทยสภา โรงพยาบาลเอกชน และผู้แทนสภากาชาดไทย มูลนิธิร่วมกตัญญู มูลนิธิป่อเต็กตึ้ง เพื่อร่วมกันวางแผนดําเนินการเตรียมความพร้อม ประสานงานในการให้บริการและการจัดการทางการแพทย์ ทั้งภาวะปกติและเหตุฉุกเฉินวิกฤตทางการแพทย์ ร่วมกับหน่วยงานที่เกี่ยวข้อง เช่น การจัดบริการหน่วยรักษาพยาบาล ระบบส่งต่อผู้ป่วย การจัดอบรมจิตอาสา เพื่อให้การดูแลผู้ที่มาร่วมงานพระราชพิธีได้อย่างมีประสิทธิภาพ
นายแพทย์โสภณกล่าวต่อว่า ในด้านการจัดบริการทางการแพทย์ทั้งด้านกายและจิตใจ ได้กําหนดจุดและหน่วยงานผู้รับผิดชอบไว้ 3 ส่วนคือ 1.ศูนย์ปฏิบัติการร่วมการแพทย์และสาธารณสุข ได้แก่ กรุงเทพมหานคร โรงพยาบาลเหล่าทัพ โรงพยาบาลสังกัดมหาวิทยาลัย โรงพยาบาลเอกชน แพทยสภา มูลนิธิ และจิตอาสา จัดหน่วยแพทย์ประจําบริเวณรอบมณฑลพิธี 21 จุด และประจําพระเมรุมาศจําลอง-ซุ้มดอกไม้จันทน์ 113 จุด เป็นจุดปฐมพยาบาล ทีมกู้ชีพขั้นพื้นฐานและขั้นสูง พร้อมรถพยาบาล ระบบการส่งต่อ-ส่งกลับผู้ป่วย ตลอดงานพระราชพิธี เริ่มตั้งแต่วันที่ 24 ตุลาคม 2560 จนเสร็จสิ้นพระราชพิธี 2.กรมการแพทย์ทหารบกจัดหน่วยแพทย์เคลื่อนที่และชุดทีมเดินเท้าดูแลกําลังพลในริ้วขบวน และกระทรวงสาธารณสุขดูแลประชาชนรอบนอก 3.ศูนย์ปฏิบัติการร่วมการแพทย์และสาธารณสุข ร่วมกับตํารวจจราจร กรมการแพทย์ทหารเรือ เตรียมแผนการส่งกลับกรณีฉุกเฉิน เส้นทางทั้งทางบกและทางน้ํา รวมทั้งการติดต่อสื่อสาร และการประสานโรงพยาบาลรับส่งต่อ ส่งกลับให้ผู้ป่วยฉุกเฉินไปถึงโรงพยาบาลเร็วที่สุด โดยจะร่วมฝึกซ้อมในวันที่ 7 ตุลาคมและซ้อมใหญ่ 21 ตุลาคม นี้
นอกจากนี้ รัฐมนตรีว่าการกระทรวงสาธารณสุข ได้ให้สํานักงานสาธารณสุขจังหวัดทุกจังหวัดเชิญชวนบุคลากรการแพทย์เป็นจิตอาสาด้านการแพทย์ด้วยความสมัครใจ และจัดอบรมประชาชนจิตอาสาตามคู่มือของกรมการแพทย์ ให้มีความรู้การปฐมพยาบาลเบื้องต้น การกู้ชีพ ช่วยสนับสนุนการทํางานของทีมแพทย์ ซึ่งประชาชนจะมีความรู้ติดตัวไปใช้ในช่วยชีวิตผู้อื่นต่อไป ทั้งนี้ ได้มอบให้สํานักสาธารณสุขฉุกเฉินเปิดศูนย์ปฏิบัติการภาวะฉุกเฉิน(EOC)ที่กระทรวงสาธารณสุข ในต่างจังหวัดเปิดที่สํานักงานสาธารณสุขจังหวัด มีนายแพทย์สาธารณสุขจังหวัดเป็นผู้บัญชาการและรับผิดชอบการบริหารจัดการจัดทีมแพทย์ประจําจุดพระราชพิธี รถพยาบาล โรงพยาบาลรับ-ส่งต่อ และประสานกับผู้ว่าราชการจังหวัดในการอบรมจิตอาสาด้านการแพทย์ พร้อมให้การดูแลประชาชนที่มาร่วมงานพระราชพิธีได้อย่างมีประสิทธิภาพ
*******************27 กันยายน 2560